**Zaránk Községi Önkormányzat**

**8/2013. (IX.11.) önkormányzati rendelete**

***a közterület filmforgatási célú igénybevételéről***

Zaránk Községi Önkormányzat Képviselő-testülete a mozgógépről szóló 2004. évi II. törvény 37. §. (4), (5) bekezdésében kapott felhatalmazás alapján az Alaptörvény 32. cikk (1) bekezdés e) pontjában meghatározott feladatkörében eljárva következőket rendeli el:

1. §

(1) A rendelet személyi hatályaa Zaránk Község Önkormányzata tulajdonában lévő közterületet filmforgatás céljából igénybevevő magánszemélyekre, jogi személyekre, jogi személyiséggel nem rendelkező szervezetekre terjed ki.

(2) A rendelet tárgyi hatályaa Zaránk Község Önkormányzata tulajdonában lévő közterületekre terjed ki.

2. §

A Mozgóképről szóló 2004. évi II. törvényben a települési önkormányzat tulajdonában lévő közterület filmforgatási célú igénybevétele során települési önkormányzat részére megállapított hatáskört a képviselő-testület a polgármesterre ruházza át.

3. §

(1) Az önkormányzat tulajdonában lévő közterület filmforgatási célú igénybevételéért használati díjat kell fizetni, melynek mértéke egységesen: 200.- Ft/m2/nap.

(2) A település turisztikailag kiemelt közterületet nem határoz meg.

(3) Mentes a használati díj fizetése alól a kérelmező, ha a forgatni tervezett film:

a) oktatási, tudományos, ismeretterjesztő témájú,

b) a települést, vagy az önkormányzat intézményeit bemutató,

c) az önkormányzat rendezvényeiről készült film.

5. §

(1) A forgatást akadályozó, de a kérelmezőnek nem felróható vagy rendkívüli természeti események miatt elmaradó közterület-használatot a kérelmező köteles haladéktalanul jelezni az önkormányzatnak.

 (2) Az (1) bekezdésben meghatározott okok miatt elmaradt közterület használatot az önkormányzat az ok megszűnésétől számított 3 napon belül újra biztosítja.

6. §

(1) A közterületek filmforgatási célú igénybevételének időtartama nem haladhatja meg egybefüggően a 10 napot.

(2) A közterület használat naponta 7-22. óra közötti időtartamra vonatkozhat.

(3) A hatósági szerződés abban az esetben hagyható jóvá, ha a kérelmező a következő feltételek teljesítését vállalja:

a) az eredeti állapot helyreállítását,

b) az igénybe vett közterület és a közterületen elhelyezett tárgyak rendben- és tisztán tartását,

c) a keletkezett hulladék elszállításáról való gondoskodást,

d) a filmforgatással érintett lakosság és vállalkozás tájékoztatását a filmforgatással kapcsolatos lényeges információkról,

e) az esetleges forgalomkorlátozásokról tájékoztató megjelentetését a helyi médiában, továbbá

f) a filmforgatás miatti vagy azzal összefüggésbe hozható esetleges károk megtérítését, beleértve a harmadik személy által az önkormányzat felé érvényesített kárt is.

7. §

E rendelet kihirdetését követő napon lép hatályba.

Zaránk, 2013. szeptember 11.

 Csintalan István Vargáné Tóth Márta

 polgármester jegyző

***Záradék:***

A rendelet 2013. szeptember 11. napján kihirdetve.

Vargáné Tóth Márta

 jegyző